Treurige toestand van Jerusalem
Die Moeder treur oor Jerusalem.
KLAAG 1:1 : [ae Alef.] AG, hoe verlate sit die Stad wat vol mense was! Sy het soos 'n weduwee geword, Sy wat magtig was onder die nasies; die prinses onder die provinsies het dwangarbeid verrig.
KLAAG 1:2 : [B Bet.] Bitterlik ween Sy snags - Haar trane oor Haar wange! Sy het geen Trooster onder al Haar liefhebbers nie; al Haar vriende het verraad gepleeg teen Haar, Haar vyande geword.
KLAAG 1:3 : [G:Ghimel.] JeHûWdah is ontvolk deur ellende en deur sware diensbaarheid; sy sit onder die nasies, sonder om 'n rusplek te vind; al haar vervolgers het haar ingehaal tussen die engtes in.
KLAAG 1:4 : [D' Dalet.] Die Weë na Sion treur, omdat daar geen feesgangers is nie; al Haar poorte lê woes, Haar priesters sug, Haar maagde is bedroef, en Sy het dit bitter.
KLAAG 1:5 : [h Hé.] Haar teëstanders het die oorhand gekry, Haar vyande lewe rustig; want JaHWeH het Haar droefheid aangedoen vanweë die menigte van Haar oortredinge; Haar kinders het in gevangenskap gegaan voor die teëstander uit.
KLAAG 1:6 : [w" Waw.] En van die Dogter van Sion het gewyk al Haar grootsheid; Haar vorste het geword soos takbokke wat geen weiveld vind nie en kragteloos heengegaan het voor die vervolger uit.
KLAAG 1:7 : [zÉ Zajin.] Jerusalem dink, in die dae van Haar ellende en Haar omswerwinge, aan al Haar kosbaarhede wat gewees het van die dae van die voortyd af. Toe Haar volk deur die hand van die teëstander geval het en daar vir Haar geen helper was nie, het die teëstanders Haar aanskou, hulle het gelag oor Haar uitwissing.
KLAAG 1:8 : [je Get.] Jerusalem het swaar oortree, daarom het Sy 'n voorwerp van afsku geword; almal wat Haar geëer het, verag Haar, omdat hulle Haar naaktheid gesien het; Sy self sug en het Haar weggedraai.
KLAAG 1:9 : [fu Tet.] Haar besoedeling kleef aan Haar some, Sy het aan Haar einde nie gedink nie, en Sy het wonderbaarlik gesink, sonder dat Sy 'n Trooster het. Sien My ellende aan, JaHWeH, want die vyand hou hom groot.
KLAAG 1:10 : [y Jod.] Die teëstander het sy hand uitgesteek na al Haar kosbaarhede; ja, Sy het gesien hoedat nasies in Haar Apartheidsplek ingekom het, van wie U bevel gegee het dat hulle in U vergadering nie mag kom nie. [Deuteronómium 23:2]
KLAAG 1:11 : [K Kaf.] Haar hele volk sug, hulle soek Brood, hulle het hul kosbaarhede vir voedsel gegee, om hul siel te verkwik. Aanskou, JaHWeH, en merk op dat Ek 'n veragte geword het.
KLAAG 1:12 : [l¿ Lamed.] Raak dit julle nie, julle almal wat met die pad verbygaan? Aanskou en kyk of daar 'n smart is soos My smart wat My aangedoen is, waarmee JaHWeH My bedroef het op die dag van Sy brandende Woede.
KLAAG 1:13 : [mi Mem.] Uit die hoogte het Hy Vuur gestuur in My gebeente en dit oorweldig, Hy het 'n net voor My voet uitgesprei, Hy het My agteruit laat wyk, Hy het My woes gemaak, die hele dag ellendig.
KLAAG 1:14 : [nI Noen.] Die juk van My oortredinge is vasgebind deur Sy Hand, sy is saamgevleg, sy het op My nek gekom, sy het My krag laat struikel. My Meester het My oorgegee in die hande van een teen wie ek geen teëstand kon bied nie.
KLAAG 1:15 : [si Samek.] My Meester het al My magtiges binne-in My verwerp, Hy het teen My 'n feestyd uitgeroep om My jongmanne te verbreek; My Meester het die parskuip getrap vir die Maagd, die Dogter van JeHûWdah.
KLAAG 1:16 : [[ Ajin.] Daarom ween Ek, My oog, My oog loop af in water, want ver van My is die Trooster wat My Siel verkwik; My kinders is verbyster, omdat die vyand die oorhand het.
KLAAG 1:17 : [Pe Pé.] Sion brei Haar hande uit, Sy het geen Trooster nie; JaHWeH het die wat rondom hom was, teen Jakob ontbied as Sy teëstanders; Jerusalem het in hul midde geword soos 'n vrou wat menstrueer.
KLAAG 1:18 : [x' Tzadé.] Regverdig is Hy, JaHWeH, want Ek het gerebelleer teen Sy Mond. Hoor tog, alle volke, en aanskou My smart; My maagde en My jongmanne het in gevangenskap gegaan.
KLAAG 1:19 : [q Kof.] Ek het geroep na My liefhebbers - hulle het My in die steek gelaat; My priesters en My oudstes het in die Stad beswyk toe hulle voedsel vir hulle gesoek het om hulle siel te verkwik.
KLAAG 1:20 : [r Resj.] Aanskou, JaHWeH, hoe benoud Ek is, My ingewande is in beroering, My Hart draai om in My binneste, want Ek was baie rebels; buitekant het die swaard berowe, binnekant is dit die pes. [Hooglied 11:6]
KLAAG 1:21 : [v Sjin.] Hulle hoor dat Ek sug, Ek het geen Trooster nie; al My vyande hoor van My besoedeling, hulle is bly dat U dit gedoen het. U laat die dag kom wat U uitgeroep het, dat hulle kan wees soos Ek, [Klaagliedere 4:13]
KLAAG 1:22 : [T Taw.] dat al hulle besoedeling voor U Aangesig kom; en doen aan hulle soos U aan My gedoen het vanweë al My oortredinge, want My versugtinge is baie, en My Hart is krank.